Tallinn-Ülemiste jaamavahe raudtee remondi käigus suletakse 17. kuni 20. juunini maanteeliikluseks Veerenni ülesõit.    Ülesõit suletakse töödeks alates 17. juunil kella 20-st kuni 20. juuni hommikul kella 6-ni. Ümbersõidu skeemid paigaldatakse lähenevatele teedele. Ühistransport saab Veerenni ülesõitu läbida 17. juunil kella 21-ni.    Eesti Raudtee tütarettevõte EVR Infra teeb tänavu Rail  Baltica projekti käigus raudtee kapitaalremonditöid Tallinn-Ülemiste jaamavahel. Remondi eesmärk on eelkõige muuta reisirongiliiklus paremaks ja sujuvamaks, samuti väheneb pärasttöid oluliselt rongide põhjustatud müra, teatas Eesti raudtee avalike suhete juht Urmas Glase.    Tööde käigus võetakse üles vanad rööpad-liiprid ja ballastkillustik ning  tugevdatakse muldkeha pealispinda, mille asemele pannakse kogu uus  pealisehitus.    Seoses rongide rööbasteede remonditöödega alates 17.  juuni kella 21.00-st kuni 19. juuni tööpäeva lõpuni lühendatakse 16. bussiliini marsruuti.    Raudtee remondi ajal tehakse bussiliini nr 16 lõpp-peatus Veerenni tänaval paiknevas Viadukti peatuses. Tagasipöörde tehakse enne raudtee ülesõitu paiknevas Töökoja tänavas ning algpeatus Töökoja tänaval umbes 20 meetrit enne Veerenni tänava ristmikku.    Delfi.ee